Document ID: 32007D0669

32007D0669
L 274/15
SLUŽBENI LIST EUROPSKE UNIJE
15.10.2007.
ODLUKA KOMISIJE
od 15. listopada 2007.
o načelnom priznavanju cjelovitosti dokumentacije upućene na detaljno razmatranje s ciljem mogućeg uvrštenja aktivnih tvari Adoxophyes orana granulovirus, amisulbrom, emamectin, piridalil i Spodoptera littoralis nucleopolyhedrovirus u Prilog I. Direktivi Vijeća 91/414/EEZ
(priopćena pod brojem dokumenta C(2007) 4647)
(Tekst značajan za EGP)
(2007/669/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 6. stavak 3.,
budući da:
(1)
Direktivom 91/414/EEZ propisuje se sastavljanje popisa aktivnih tvari u Zajednici odobrenih za uvrštenje u sredstva za zaštitu bilja.
(2)
Društvo Andermatt Biocontrol GmbH dostavilo je 29. studenoga 2004. nadležnim tijelima Njemačke dokumentaciju za aktivnu tvar Adoxophyes orana granulovirus uz zahtjev za njezino uvrštenje u Prilog I. Direktivi 91/414/EEZ. Društvo Nissan Chemical Europe S.A.R.L. dostavilo je 24. ožujka 2006. nadležnim tijelima Ujedinjene Kraljevine dokumentaciju za aktivnu tvar amisulbrom uz zahtjev za njezino uvrštenje u Prilog I. Direktivi 91/414/EEZ. Društvo Syngenta Ltd. dostavilo je 23. lipnja 2006. nadležnim tijelima Nizozemske dokumentaciju za aktivnu tvar emamectin uz zahtjev za njezino uvrštenje u Prilog I. Direktivi 91/414/EEZ. Društvo Sumitomo Chemical Agro Europe SAS dostavilo je 28. ožujka 2006. nadležnim tijelima Nizozemske dokumentaciju za aktivnu tvar piridalil uz zahtjev za njezino uvrštenje u Prilog I. Direktivi 91/414/EEZ. Društvo Andermatt Biocontrol GmbH dostavilo je 2. siječnja 2007. nadležnim tijelima Estonije dokumentaciju za aktivnu tvar Spodoptera littoralis nucleopolyhedrovirus uz zahtjev za njezino uvrštenje u Prilog I. Direktivi 91/414/EEZ.
(3)
Nadležna su tijela Njemačke, Ujedinjene Kraljevine, Nizozemske i Estonije obavijestila Komisiju da nakon preliminarnog razmatranja, dokumentacija za predmetne aktivne tvari zadovoljava zahtjeve vezano uz podatke i informacije navedene u Prilogu II. Direktivi 91/414/EEZ. Osim toga, razvidno je da dostavljena dokumentacija zadovoljava zahtjeve vezane uz podatke i informacije iz Priloga III. Direktivi 91/414/EEZ za jedno sredstvo za zaštitu bilja koje sadrži predmetnu aktivnu tvar. U skladu s člankom 6. stavkom 2. Direktive 91/414/EEZ, dokumentaciju je zatim podnositelj zahtjeva dostavio Komisiji i ostalim državama članicama, a dostavljena je i Stalnom odboru za prehrambeni lanac i zdravlje životinja.
(4)
Ovom bi Odlukom na razini Zajednice trebalo biti službeno potvrđeno da dokumentacija načelno zadovoljava zahtjeve vezano uz podatke i informacije navedene u Prilogu II. Direktivi 91/414/EEZ i, barem za jedno sredstvo za zaštitu bilja koje sadrži predmetnu aktivnu tvar, zahtjeve navedene u Prilogu III. Direktivi 91/414/EEZ.
(5)
Ovom se Odlukom ne dovodi u pitanje pravo Komisije da od podnositelja zahtjeva zatraži da dostavi daljnje podatke ili informacije kako bi se pojasnila određena pitanja iz dokumentacije.
(6)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Ne dovodeći u pitanje članak 6. stavak 4. Direktive 91/414/EEZ, dokumentacija o aktivnoj tvari utvrđenoj u Prilogu ovoj Odluci, koja je Komisiji i državama članicama dostavljena s ciljem uvrštenja te tvari u Prilog I. toj Direktivi, načelno zadovoljava zahtjeve vezano uz podatke i informacije navedene u Prilogu II. toj Direktivi.
Dokumentacija također zadovoljava zahtjeve vezano uz podatke i informacije navedene u Prilogu III. toj Direktivi za jedno sredstvo za zaštitu bilja koje sadrži aktivnu tvar, uzimajući pritom u obzir predložene uporabe.
Članak 2.
Država članica izvjestiteljica detaljno razmatra predmetnu dokumentaciju iz članka 1. te u najkraćem mogućem roku, a najkasnije u roku jedne godine od dana objave ove Odluke u Službenom listu Europske unije, Komisiji dostavlja zaključke svojeg pregleda zajedno s preporukom o uvrštenju odnosno neuvrštenju aktivnih tvari iz članka 1. u Prilog I. Direktivi 91/414/EEZ te o svim uvjetima tog uvrštenja.
Članak 3.
Ova je Odluka upućena državama članicama.
Sastavljeno u Bruxellesu 15. listopada 2007.

Labels: 0
3
20
6